CELEX: 22007D0029
Language: et
Date: 2007-04-27 00:00:00
Title: EMP Ühiskomitee otsus nr 29/2007, 27. aprill 2007 , millega muudetakse Euroopa Majanduspiirkonna lepingu XV lisa (riigiabi)

9.8.2007   
            
            
               ET
            
            
               Euroopa Liidu Teataja
            
            
               L 209/52
            
         EMP ÜHISKOMITEE OTSUS
   nr 29/2007,
   27. aprill 2007,
   millega muudetakse Euroopa Majanduspiirkonna lepingu XV lisa (riigiabi)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XV lisa on muudetud EMP Ühiskomitee 8. detsembri 2006. aasta otsusega nr 157/2006 (1).
            
         
               (2)
            
            
               Lepingusse tuleb inkorporeerida komisjoni 15. detsembri 2006. aasta määrus (EÜ) nr 1998/2006, milles käsitletakse asutamislepingu artiklite 87 ja 88 kohaldamist vähese tähtsusega abi suhtes (2),
            
         ON TEINUD JÄRGMISE OTSUSE:
   Artikkel 1
   Lepingu XV lisa punkti 1e (komisjoni otsus (EÜ) nr 69/2001) järele lisatakse järgmine punkt:
   
      
                  „1ea.
               
               
                  
                     32006 R 1998: komisjoni 15. detsembri 2006. aasta määrus (EÜ) nr 1998/2006, milles käsitletakse asutamislepingu artiklite 87 ja 88 kohaldamist vähese tähtsusega abi suhtes (ELT L 379, 28.12.2006, lk 5).
                  Käesolevas lepingus loetakse selle määruse sätteid järgmises kohanduses:
                  
                              a)
                           
                           
                              artikli 1 lõikele 1 lisatakse järgmine tekst: „Määrust ei kohaldata EMP lepingu artiklites 61–64 loetlemata majandusvaldkondade suhtes.”;
                           
                        
                              b)
                           
                           
                              tekst „asutamislepingu artikli 87 lõige 1” asendatakse tekstiga „EMP lepingu artikli 61 lõige 1”;
                           
                        
                              c)
                           
                           
                              tekst „EÜ asutamislepingu artikli 88 lõige 3” asendatakse tekstiga „järelevalve- ja kohtulepingu protokolli nr 3 artikli 1 lõige 3”.”
                           
                        
            
   Artikkel 2
   Määruse (EÜ) nr 1998/2006 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 28. aprillil 2007 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 27. aprill 2007
      
         
            EMP Ühiskomitee nimel
         
         
            eesistuja
         
         Alan SEATTER
      
   
   
      (1)  ELT L 89, 29.3.2007, lk 33.
   
      (2)  ELT L 379, 28.12.2006, lk 5.
   
      (3)  Põhiseadusest tulenevaid nõudeid ei ole nimetatud.